Real Republicans F.C. (Ghana)

**Real Republikans** dim anɛ Ghana dim la'asʋg banɛ bɛ tempʋʋgin la, Accra, nɛ Hearts of Oak, ka anɛ Ghana kpaam banɛ an sʋ'ʋŋa bɛ teŋgbaʋŋ la yiiga pʋʋgin. Di mɔr Ghana gbauŋ sɔb bɛdegʋ ka Fa Cup di ya'an la, nɛ anaasi. Tigir la daa maal banɛ bɛ national team la, the Black Steads, onɛ an teŋ la yiiga yʋʋm tusa ayi nɛ anaasi.

## Pinilig
Kwame Nkrumah da mɔr bɔɔdim ye o laas Africa ka da gɔs ka o na nyaŋi dɔl football diema ni. O da gaŋ Ohene Djan yʋʋm tusayi nɛ pisyuobʋ, Mɔraʋg nwadig, pinilig dabisir (1 July 1960) ka o an Director of Sports. O da kpɛmis Ohene Djan ye o maalim football club linɛ ka di yʋʋr da buon Osagyefo's Own Club. Bɔɔdim nɛ gbanar kanɛ ka Nkrumah da mɔri tis football la zug ka o da pinil football club la. Ba da ye team la nidib anɛ tɛŋ la nidibi da laas taaba. Ba sieba da anɛ Baba Yara nɛ Dogo Moro banɛ da bɛ Asante Kotoko, Addo Odametey nɛ Doddo Ankrah banɛ da yit Hearts of Oak.

Ba da di ba Ghana Premier League yaan nɔɔr yinnɛ bɛ 1962/63 season. Nwa an club la da di yaan sia ti paae zina, nɛ ban da kɛna gaad yʋʋm tusir, kɔbiswai nɛ pisyuobʋ nɛ ayuobʋ la ni (1966)  yʋʋŋ kanɛ ka ba da di yaan la. Ba da nwɛnɛ tituaa bɛ Ghanaian FA Cup ni gaad league la ni, ka da di yaan nɔɔra anaasi yʋʋm tusir, kɔbiswai nɛ pisyuobʋ nam saŋa la (1960s), lin paal ye yʋʋm piiga kan pʋʋgin ba da nyɛ zugsʋŋ. Republikan da di FA Cup yʋʋm tusir, kɔbiswai nɛ pisyuobʋ nɛ anu ni la (1965) da an sankanɛ ka ba da nwɛnɛ ba naar diema, bɔzugɔ, FA Cup da kae yʋʋm tusir, kɔbiswai nɛ pisyuobʋ nɛ ayuobʋ la nii (1966), yʋʋmkan ka club la yi diema pʋʋgin. Real Republikans da anɛ club yinnɛ kanɛ ka Ghana football dim da mi li yela ban da pinil sankanɛ ka league la mɛ da pinil Ghana sʋʋlim ka zabir sia da kɛna ka teams nama ayuobʋ yi anii la pʋʋgin da zanas ye ba paali ba sʋnfi sanam siem nɛ diema la kpɛɛm la. Edward Jonah Aggrey-Fynn, onɛ ka ba da gaŋ o ka o an  captain tis Real Republikans da paas team la ni 1950s/early 1960s la, da kɛŋ tuoni kilim captain tis Ghana national football team on da paal o baŋir club la ni la. Ba mɛ da mɔ bɛ  CAF Champions League, ban da nyaŋi paae semi-final diema la pʋʋgin yʋʋm 1964/65  ni la. Amaa ba da nyaŋi ba 2–1, ka banɛ da di ba la an Oryx Douala banɛ yit Cameroon yʋʋm tusir, kɔbiswai nɛ pisyuobʋ nɛ anu, yʋʋmpaal nwadig, dabpistan nɛ yinnɛ daar (31 January 1965) nidib tusa pisnu (50,000) tuoni bɛ Accra Stadium ka linzug ka ba da pʋ nyaŋi paas diema la pʋʋgin paae naarɛ. Oryx Douala went da kɛŋ tuoni di yaan ban da nwɛnɛ nɛ Stade Malien banɛ yit Mali la. Republikans da nyaŋi paas diema la pʋʋgin dɔlis ban da di ba tɛŋin league nɛ "West Africa B" group banɛ da an miilim dimi mɛ yi tɛŋsieba la.

## Diema banɛ ka ba paas
Real Republikans da nwɛnɛ gɛɛs nɛ Real Madrid Kwame Nkrumah da kaanbi buoli ba dɔlis Ohene Djan saan Ghana sʋʋlim la. Diema la da naae nɛ 3–3 zinzɛma bɛ Accra Sports Stadium. Diemkaŋa da bɛnɛ Mɔtul nwadig la dabpiinɛ wai daar (19 August).

Ba da di Great Ashanti nɛ goals nam atan bɛ Kumasi ka da nyaŋi di Ghana FA Cup.

## Sapʋat
Yʋʋm tusir, kɔbiswai nɛ pisyuobʋ nɛ atan , Dɔnwalig nwadig, daba naasi daar (4 March 1963), team la da paam sapʋat nɛ motor bɛ Kpeve, ban da lɛbid Accra la, ban da nwɛnɛ league match ban nɛ Volta Heroes n Kpandu la. Baba Yara kanɛ ka ba da ye onɛ an nwɛnɛ-nwɛnɛd baŋir sɔb Ghana la, da paam sapʋat ka li da saam o tʋʋma o dasamnim on da an yʋma pisi nɛ ayuobʋ saŋa.

## Ba kadib
Ba da kad team la President Kwame Nkrumah da yi naam kug zugi dɔlis sooginam nuusin la. Sooginam gɔmɛna kanɛ da kɛna la da kad Real Republikans ka Ghanaian football diema da lɛb nyaaŋ.

## Ghana FA Cup yaan

## Gbanvɛɛnsa